শম্ভু মিত্র
শম্ভু মিত্রের জন্ম কলকাতার ভবানীপুর অঞ্চলে মাতামহ ডাঃ আদিনাথ বসুর গৃহে। তাঁর পিতার নাম শরৎকুমার বসু ও মাতার নাম শতদলবাসিনী দেবী। শম্ভু মিত্রের পৈতৃক নিবাস ছিল হুগলি জেলার কলাছাড়া গ্রামে। বালিগঞ্জ গভর্নমেন্ট স্কুলে বিদ্যালয় শিক্ষা সমাপ্ত করে ভরতি হন সেন্ট জেভিয়ার্স কলেজে। তবে কলেজের পাঠ সমাপ্ত করেননি। ১৯৩৯ সালে রংমহলে যোগদানের মাধ্যমে বাণিজ্যিক নাট্যমঞ্চে তাঁর পদার্পণ। পরে যোগ দিয়েছিলেন মিনার্ভায়। নাট্যনিকেতনে "কালিন্দী" নাটকে অভিনয়ের সূত্রে সেযুগের কিংবদন্তি নাট্যব্যক্তিত্ব শিশিরকুমার ভাদুড়ীর সঙ্গে আলাপ হয়। পরবর্তীকালে শিশিরকুমার ভাদুড়ীর প্রযোজনায় "আলমগীর" নাটকে অভিনয়ও করেছিলেন। কিন্তু এই সময় থেকেই শিশিরকুমারের থেকে আলাদা সম্পূর্ণ নিজস্ব এক নাট্যঘরানা তৈরিতে উদ্যোগী হন শম্ভু মিত্র।
সারু ব্রিয়ারলি
সারু, শেরু মুন্সী খান[1]এর নামে , মধ্যপ্রদেশের খান্দোওয়ার আশপাশে  গণেশ তিলাইয়ে জন্মগ্রহণ করেন। সে যখন ছোট ছিল তার বাবা, তার মাকে ত্যাগ করে চলে যাওয়ায় , পরিবারটি দারিদ্র্যের মধ্যে পড়ে।  তার মা স্ংসার চালানোর জন্য গাঁথনীর কাজ করতেন, কিন্তু যথেষ্ট টাকা উপার্জন না হওয়ায়, বাচ্চাদের বিদ্যালয়ে পাঠাতে এবং রোজ খাবার যোগাড় করতে পারতেন না। মাত্র ৫ বছর বয়সে সারু এবং তার বড় দুই ভাই গুড্ডূ এবং কালু রেলওয়ে ষ্টেশনে খাদ্য এবং অর্থের জন্য ভিক্ষাবৃত্তি শুরু করে। গুড্ডু কখনও কখনও রেল বগির মেঝে সাফাইয়ের কাজ পেত।